ไม่เคยได้ชิมเต๋วยี่ห้อของ อ.มัลลิการ์ พอดีวันนี้มาจอด Rest Area ทางด่วนบางนา ฝั่งขาออก หิวๆเลยขอทดลองซะหน่อย 

ต้องดูเมนูแล้วเดินไปสั่งพร้อมจ่ายเงินที่เค้าเตอร์ จากนั้นรับใบเสร็จ จะมีหมายเลข รอเรียกไปรับ ก็ต้องบริการตัวเองซะส่วนใหญ่ครับ

มองๆราคาดูแล้วก็แอบสูงใช่เล่นเลยละ โดยเฉพาะ ที่ดูขัดใจมากๆคือน้ำแข็ง 3 บาทเนี่ยแหละ เฮ้ออ ไรแว๊ ปกติจะคุ้นเคยกับน้ำแข็งฟรีอะนะ น้ำเปล่าก็ตั้ง 20 บาทแล้ว น้ำแข็งไม่น่าเลย 

ก๋วยเตี๋ยวมาแบบชามใหญ่ๆ ใส่เครื่องมาเยอะ เย็นตาโฟ 80 บาท เต๋วต้มยำ 90 บาท แต่เครื่องบางอย่างที่ใส่มาเยอะนี่ก็ได้แต่รับชมนะ รับทานเข้าไปไม่ได้หรอก พวกขิง ข่า ตะไคร้อะ 

โดยรวมก็ดีครับ รสชาตก็ใช้ได้ แค่ราคาสูงจัง อันนี้แล้วแต่คนเนอะ 